|  |
| --- |
| Številka: 007-141/2020 |
| Ljubljana, 17. julij 2020 |
| EVA: 2020-2550-0030 |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Uredba o spremembah in dopolnitvah Uredbe o posegih v okolje, za katere je treba izvesti presojo vplivov na okolje – predlog za obravnavo – Novo gradivo št. 1 |
| 1. Predlog sklepov vlade: |
| Na podlagi četrtega odstavka 51. člena in devetega odstavka 51.a člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE) je Vlada Republike Slovenije na ….. seji ….. pod točko…. sprejela naslednji S K L E P:Vlada Republike Slovenije je izdala Uredbo o spremembah in dopolnitvah Uredbe o posegih v okolje, za katere je treba izvesti presojo vplivov na okolje, ki se objavi v Uradnem listu Republike Slovenije.   Dr. Božo Predalič  GENERALNI SEKRETARPrejmejo: – Služba Vlade Republike Slovenije za zakonodajo, Mestni trg 4, 1000 Ljubljana,– Ministrstvo za finance, Župančičeva ulica 3, 1000 Ljubljana. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – mag. Andrej Vizjak, minister,– dr. Metka Gorišek, državna sekretarka,– Robert Rožac, državni sekretar,– Iztok Slatinšek, v. d. generalnega direktorja Agencije Republike Slovenije za okolje. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17; v nadaljnjem besedilu: uredba) določa posege v okolje, za katere je treba izvesti presojo vplivov na okolje, ter posege v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje. Pristojni upravni organ (Agencija Republike Slovenije za okolje) je opravil analizo vseh izvedenih predhodnih postopkov, na podlagi katere se predlagajo te spremembe in dopolnitve uredbe, opravljeni pa sta bili tudi primerjava z nemško in deloma avstrijsko ureditvijo ter vnovična preveritev zahtev Direktive 2014/52/EU Evropskega parlamenta in Sveta z dne 16. aprila 2014 o spremembi Direktive 2011/92/EU o presoji vplivov nekaterih javnih in zasebnih projektov na okolje.Sprememba uredbe se predlaga z namenom upravne razbremenitve nosilcev tistih posegov v okolje, za katere sta analiza izvedenih predhodnih postopkov in delna primerjava pokazali, da glede na lastnosti posega ni mogoče pričakovati pomembnih vplivov na okolje. Gre za spremembe (dvige) pragov, ki za nosilca posega v okolje pomenijo obveznost zahtevati predhodni postopek. S tem se zmanjšuje nabor posegov v okolje, za katere je treba v predhodnem postopku ugotoviti, ali bi lahko imeli pomembne vplive na okolje, zaradi tega pa se zmanjšuje tudi nominalno število takih nameravanih posegov in zahtev za izvedbo tega postopka. Pragovi se spreminjajo na način, da ne ogrožajo temeljnega namena predhodnega postopka, to je zagotovitev, da se presoja vplivov na okolje izvede za vse posege, ki imajo lahko pomembne vplive na okolje, čeprav ne presegajo praga, nad katerim je presoja vplivov vedno obvezna. Za posege, za katere je bilo od leta 2014 ugotovljeno, da bi lahko imeli pomembne vplive na okolje (in je bilo zato v predhodnem postopku ugotovljeno, da je presoja vplivov na okolje obvezna), bi morali njihovi nosilci tudi ob spremenjeni uredbi zahtevati predhodni postopek.Drugi del sprememb se v povezavi z opredelitvijo pojmov nanaša na spremembe že dovoljenih posegov, posegov, ki se izvajajo, ali že izvedenih posegov. Drugače od veljavne uredbe so spremembe posegov, ki bodo predmet predhodnega postopka, le tiste spremembe, ki vplivajo na bistvene lastnosti posega. Bistvene lastnosti posega so opredeljene kot tiste lastnosti, zaradi katerih je bil poseg v okolje sploh uvrščen med tiste, za katere je treba izvesti presojo vplivov na okolje ali predhodni postopek. Zlasti gre za zmogljivost posega, ki se izraža v njegovem opisu ali pragu, in na katero je vezana ocena, da je zaradi lastnosti posega (glej drugi odstavek 51. člena ZVO–1) potrebna presoja vplivov na okolje ali je potreben predhodni postopek. Le tiste spremembe, ki vplivajo na bistveno lastnost posega, so s spremembo podvržene predhodnemu postopku.Posebne ureditve so deležni kumulativni posegi. Določitev kumulativnega posega je vzpostavljena zaradi preprečevanja nevarnosti (namernega) drobljenja posega na manjše posege, s čimer naj bi se nosilec celotnega posega izognil presoji vplivov na okolje. Ureditev kumulativnega posega drugače od veljavne ureditve poudarja, da je več posegov iste vrste treba obravnavati kot celoto, če so ti posegi funkcionalno povezani, izvaja pa jih ena oseba ali jih izvajajo osebe, ki so ekonomsko povezane. Opredelitev nekaterih izrazov daje nosilcem posegov in pristojnemu upravnemu organu jasnejše okvire za odločanje o tem, ali gre za poseg v okolje, za katerega je potreben predhodni postopek, oziroma spremembo posega v okolje, za katero je potreben tak postopek. Vsi predstavljeni sklopi sprememb bodo imeli velik pozitivni učinek na administrativne razbremenitve. Po ocenah se bo število posegov, za katere bi njihovi nosilci zahtevali izvedbo predhodnega postopka, zmanjšalo za dobro polovico. Ob tem je sicer treba poudariti, da bodo nosilci posegov kljub povišanju pragov za predhodni postopek vsekakor morali pridobiti tudi druga ustrezna soglasja ali mnenja ter dovoljenja pristojnih organov (npr. vodno soglasje, naravovarstveno soglasje, mnenja v postopku izdaje gradbenega dovoljenja, vodno dovoljenje). Zanemarljiv ni niti pozitivni učinek na razbremenitev upravnega organa, pristojnega za izvedbo predhodnih postopkov, ki se na tem področju spoprijema z velikimi zaostanki. Razbremenitev obenem pomeni tudi pospešitev upravnih postopkov na drugih področjih (npr. pri postopkih za izdajo okoljevarstvenih soglasij) ter možnost temeljitejše vsebinske obravnave pri tistih posegih, pri katerih se zaradi njihovih bistvenih lastnosti pričakujejo pomembni vplivi na okolje. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |
| * I. Ocena finančnih posledic, ki niso načrtovane v sprejetem proračunu
 |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | / | / | / | / |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

Ni finančnih posledic.1. **Finančne posledice za državni proračun**

Ni finančnih posledic.**II.a Pravice porabe za izvedbo predlaganih rešitev so zagotovljene:**/**II.b Manjkajoče pravice porabe bodo zagotovljene s prerazporeditvijo:**/**II.c Načrtovana nadomestitev zmanjšanih prihodkov in povečanih odhodkov proračuna:**/ |
| **7.b Predstavitev ocene finančnih posledic pod 40.000 EUR:**Ni finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA  |
| Datum objave: od 14. aprila 2020 do 29. aprila 2020, od 12. maja 2020 do 27. maja 2020V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev*DARS, d. d.*: predlogi za uskladitev izrazov z gradbeno zakonodajo, vključitev vzdrževalnih del v javno korist kot posega, za katerega je treba izvesti predhodni postopek (PP) ali presojo vplivov na okolje (PVO), jasnejšo opredelitev omilitvenih ukrepov v četrtem odstavku 6. člena; pripombe na opis nekaterih vrst posegov (avtoceste, hitre ceste, priključki, rekonstrukcija, dograditev, gradnja, oskrbni objekti /opozorilo na opredelitev izraza javna cesta, območje ceste, varovalni pas v ZCes–1/), predlogi po izključitvi nekaterih vrst posegov.Delno upoštevano.*Plinovodi, d. o. o.*: sprememba opisa posega iz točke D.IV.1.1.Upoštevano v celoti.*Nacionalni laboratorij za zdravje, okolje in hrano*: predlog, naj se ohrani varovalka pred drobljenjem posegov.Upoštevano v celoti.*Društvo za opazovanje in proučevanje ptic Slovenije*: nasprotovanje spremembam pragov pri A.II.2, D.III.1, D.III.1.1, D.III.3, D.IV.4.1; predlog, naj se ohrani varovalka pred drobljenjem posegov.Podobno mnenje *Slovenskega društva za proučevanje in varstvo netopirjev*.Podobno mnenje *Zavoda RS za varstvo narave* (dodatno še nasprotovanje spremembam v točkah F.7, F.7.1)Delno upoštevano.*ELES, d. o. o*.: predlog za vključitev vzdrževalnih del v javno korist kot posega, za katerega je treba izvesti predhodni postopek (PP) ali presojo vplivov na okolje (PVO); predlog, da se prenosni in distribucijski daljnovodi ne razlikujejo.Podobno mnenje *Elektro Ljubljana, d. o. o.,* ter *GIZ distribucije električne energije*, dodatno še predlog za spremembo opisa točke D.IV.4.1.V celoti upoštevano.*Zavod za ribištvo Slovenije*: predlog, naj se ohrani varovalka pred drobljenjem posegov, opozorilo, da imajo lahko tudi manjši posegi (dograditve vodov) vpliv na stanje ribje populacije; predlog za ohranitev možnosti, da se predhodni postopek izvede za posege, ki ne dosegajo praga; nasprotovanje črtanju točke E.II.5.1 in spremembi točke D.IV.4.1; nasprotovanje prehodnim določbam.Delno upoštevano.*Kmetijsko gozdarska zbornica Slovenije*: predlogi za izboljšanje dikcije in širitev izjem od obveznosti PP; predlog, da se elektronski obrazec zahteve za predhodni postopek pred spletno objavo uskladi.Večinoma upoštevano.*Pravno–informacijski center nevladnih organizacij – PIC*: opozorilo na sprva prekratko javno razpravo; predlog, naj se ohrani varovalka pred drobljenjem posegov; nasprotovanje višanju pragov za PP z opozorilom o vplivu posegov na varstvene cilje območij Natura 2000.Delno upoštevano. Na podlagi opozorila o prekratki javni razpravi je bila ta podaljšana oziroma ponovljena za dodatnih 15 dni.*Gospodarska zbornica Slovenije*: opozorilo na neustrezno ureditev obveznosti za PVO ali PP za posege v okolje in njihove spremembe (črta naj se dosedanja druga alineja drugega odstavka 3. člena, dopolni naj se 1. člen ali prva odstavka 2. in 3. člena); predlog za izboljšanje dikcije in širitev izjem od obveznosti PP; predlogi za spremembe pragov pri točkah E.I.7.1 in G.II.3, za dopolnitev opisa pri G.II.1., G.II.1.1, za črtanje E.I.12 do E.I.13.Enako mnenje je podalo podjetje *AquafilSLO, d. o. o.*Večinoma upoštevano.*Društvo Alpe Adria Green*: nasprotovanje spremembam ali predlogi za nižanje pragov pri točkah G.II.1., G.II.1.1, D.III.1, D.III.3, D.I., D.I.5.1, D.III.2.1, predlog, naj se ohranita varovalka pred drobljenjem posegov in možnost, da se PP izvede za posege, ki ne dosegajo praga; predlogi za spremembo dikcije izjem od obveznosti PP; predlog, da lahko vloge za PP izdelujejo le kvalificirani izvajalci.Delno upoštevano.*Trgovinska zbornica Slovenije*: predlog za izboljšanje dikcije in širitev izjem od obveznosti PP, predlogi za spremembe pri točkah D.I.5, D.I.6, D.I.6.1, D.IV.1 in D.IV.1.1.Delno upoštevano.*Hidroelektrarne na Spodnji Savi, d. o. o.*: predlog za spremembo izjem od obveznosti PP; predlog za spremembo zmogljivosti pri E.II.4.Delno upoštevano.*Ocean Orchids, d. o. o.*: predlog za uvrstitev vnaprej izdelanih (prefabriciranih) rastlinjakov, večjih od 10.000 m2, iz poglavja G v poglavje A priloge 1.Upoštevano.*Inženirska zbornica Slovenije* (delovna skupina za varstvo okolja): nasprotovanje nekaterim dvigom pragov v poglavju A (npr. A.II, A.IV.2, A.V.1, A.V.2 do A.V.7), točki C.V.6., C.V.6.1, C.V.11.1 (predlog tudi za spremembo opisa), D.III.1.1, D.III.3., G.II.1.1; predlog za spremembo opisa posega pri točkah D.IV.4.1., E.I.2, E.I.8, G.II.3; nasprotovanje črtanju posegov iz točk E.II.3.1, E.II.5.1, E.II.8; opozorilo glede črtanih vrst posegov in morebitne neskladnosti z direktivo; predlog, da se ohrani možnost, da se PP izvede za posege, ki ne dosegajo praga, da se normativno izpelje možnost omilitvenih pragov v sklepih PP, da se kot obvezna sestavina vloge določita idejna zasnova za pridobitev projektnih in drugih pogojev ter strokovna ocena možnih pomembnih vplivov na okolje, in da bi lahko vloge za PP izdelovali le usposobljeni (kvalificirani) izvajalci.Delno upoštevano.*Združenje občin Slovenije*: stališče, da bi dograditve vodov in cevovodov morale ostati predmet PP oziroma PVO, enako tudi spremembe strukture odpadkov znotraj skupine nevarnih ali nenevarnih odpadkov; predlog, naj se ohrani varovalka pred drobljenjem posegov.Delno upoštevano.*Več fizičnih oseb*: predlog za ohranitev možnosti, da se PP izvede za posege, ki ne dosegajo praga; predlog izključitve "skladiščenja odpadnega železa" iz točke E.I.8; predlog za spremembe pragov (višanje ali sprememba vrste praga) pri točkah A.IV.1, A.IV.2, G.II.1, G.II.1.1, G.II.3; predlog, naj se ohrani varovalka pred drobljenjem posegov in možnost, da se PP izvede tudi za posege, ki sicer ne dosegajo praga; nasprotovanje spremembam pri točkah D.III.1 in D.III.1.1; opozorilo glede stališč Evropske komisije in prakse Sodišča EU; morebitno nasprotje z ZUP; predlog izboljšane dikcije nekaterih določil in točk priloge 1; stališče, da je vsaka sprememba posega morebitni predmet PP ali PVO; predlog spremembe prakse ARSO; nasprotovanje spremembam pragov pri A.II., A.III., A.IV, A.V, C.I.1.1, C.I.2.1, C.IV.2.1, C.IV.3.2, C.IV.5, C.V.6.1, C.V.11.1, D.III, D.III.3, D.III.6, E.I.5.2, E.I.7.2, E.I.7.3, E.I.7.4, E.I.10.1, E.I.11, E.II.3.1, E.II.5.1, E.II.8, F.7, F.7.1, G.I.2.1, G.I.3, G.II.2, G.II.3; predlog spremembe opisa posega pri C.II.6, C.III.1, D.III.7, D.IV.4.1, E.I.2, E.I.8, E.II.1, F.7, G.I.1, G.I.1.1., G.I.2.1, H.2.1.Delno upoštevano.Bistvena mnenja ali predlogi, ki niso bili upoštevani. Na podlagi pridobljenih mnenj in predlogov sta bila izvedena vnovični premislek o vsebini uredbe in preveritev zahtev evropskega pravnega reda. Nastal je predlog, ki se nekoliko razlikuje od osnutka, o katerem je bila izvedena javna razprava. Najpomembnejša razlika je v pojmovanju spremembe posega v okolje, ki naj bo predmet PVO ali PP. Ta sprememba je zajela večji del pripomb, ki so se nanašale na objavljeni osnutek sprememb tretjega odstavka 3. člena uredbe. Sprememba v pojmovanju spremembe posega v okolje, ki naj bo predmet PP ali PVO, pa je hkrati tudi razlog za neupoštevanje vseh tistih prejetih mnenj, ki so iz previdnosti predlagala, naj se črtajo ali omejijo izjeme, kakor so bile navedene v objavljenem osnutku spremembe tretjega odstavka 3. člena uredbe.Več udeležencev javne razprave je predlagalo, naj se ohrani možnost, da se PP izvede tudi za posege, ki sicer ne dosegajo praga. Znaten delež vlog za predhodni postopek pristojni organ beleži prav na podlagi te možnosti. Ne glede na nasprotne razloge je prevladala ocena, da ni smiselno upravnega organa obremenjevati z obravnavanjem posegov, za katere je tako vlagateljem kot upravnim organom vnaprej jasno, da niso posegi, ki imajo lahko pomembne vplive na okolje (posegi, za katere je PVO obvezna), ali se pomembni vplivi lahko pričakujejo (posegi, za katere je treba izvesti PP). Pristojnost ARSO je omejena prav na ti dve nalogi: na presojo vplivov na okolje (v postopkih izdaje okoljevarstvenih soglasij ali izdaje mnenj v integralnih postopkih po Gradbenem zakonu) in na ugotavljanje, ali je presoja obvezna (v predhodnih postopkih). Omejeni viri, s katerimi so soočeni upravni organi, ne dopuščajo, da bi izvajali naloge, ki se že v osnovi ne skladajo s temi pristojnostmi.Udeleženci javne razprave so predlagali, naj se pojmi iz uredbe uskladijo s pojmi iz zakonodaje, ki ureja graditev, ter s sektorsko zakonodajo (npr. ZCes–1). Te predloge je bilo možno le delno upoštevati. Ureditev presoje vplivov posegov na okolje namreč temelji na drugačnih izhodiščih in posege v okolje pojmuje skladno z 2. točko 3. člena ZVO–1: *Poseg v okolje je vsako človekovo ravnanje ali opustitev ravnanja, ki lahko vpliva na okolje tako, da škoduje človekovemu zdravju, počutju in kakovosti njegovega življenja ter preživetju, zdravju in počutju drugih organizmov. Poseg v okolje se nanaša zlasti na rabo naravnih dobrin, onesnaževanje delov okolja, gradnjo in uporabo objektov, proizvodne in druge dejavnosti ter dajanje izdelkov na trg in njihovo potrošnjo.* Kot izhaja iz tega citata, je pojem poseg v okolje mnogo širši kot poseg v prostor (24. točka 3. člena ZUreP–2) ali gradnja (6. točka 3. člena GZ).Nekatera mnenja, v katerih je izraženo nasprotovanje dvigu pragov, niso bila upoštevana, ker se je s primerjavami ugotovilo, da se lahko dvignejo do ravni, primerljive z ureditvami v nekaterih drugih članicah EU.Javnost je bila vključena v pripravo gradiva v skladu s tretjim odstavkom 26. člena Zakona o varstvu okolja. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Metka Gorišek DRŽAVNA SEKRETARKA |

 **PREDLOG**

 **(EVA 2020-2550-0030)**

Na podlagi četrtega odstavka 51. člena in devetega odstavka 51.a člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE) Vlada Republike Slovenije izdaja

**U R E D B O**

**o spremembah in dopolnitvah Uredbe o posegih v okolje, za katere je treba izvesti presojo vplivov na okolje**

1. člen

V Uredbi o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17) se za 1. členom doda nov 1.a člen, ki se glasi:

»1.a člen

(pomen izrazov)

Izrazi, uporabljeni v tej uredbi, pomenijo:

1. bistvena lastnost posega v okolje je lastnost posega v okolje, zaradi katere ima lahko poseg v okolje pomembne vplive na okolje oziroma se pomembni vplivi na okolje lahko pričakujejo; bistveno lastnost posega v okolje izraža zlasti njegova zmogljivost;
2. kumulativni poseg v okolje je poseg v okolje, ki je sestavljen iz dveh ali več posegov v okolje iste vrste, ki so med seboj funkcionalno in ekonomsko povezani; posegi v okolje so funkcionalno povezani, če se meje posegov v okolje dotikajo, prekrivajo ali so v neposredni bližini, zlasti če so del iste industrijske, obrtne, trgovske, poslovne cone, logističnega centra ali drugega zaokroženega urbanističnega projekta ali če eden od posegov v okolje omogoča dejavnost, ki je vzrok ali pogoj oziroma podpora izvedbi ali obratovanju drugega posega v okolje, ali so posegi v okolje povezani s skupnimi tehnološkimi procesi; posegi v okolje so ekonomsko povezani, če je njihov nosilec ista oseba ali več oseb, ki so medsebojno povezane kot povezane družbe v skladu s predpisi, ki urejajo gospodarske družbe;
3. poseg v okolje, za katerega je presoja vplivov obvezna, je poseg v okolje, ki ima lahko zaradi svojih bistvenih lastnosti pomembne vplive na okolje;
4. poseg v okolje, za katerega se izvede predhodni postopek, je poseg v okolje, za katerega se lahko pričakuje, da ima zaradi svojih bistvenih lastnosti pomembne vplive na okolje;
5. prag je številčno izražena mejna vrednost lastnosti vrste posega v okolje, izražena zlasti kot zmogljivost (npr. zmogljivost rabe naravnih virov, rabe surovin, zmogljivost proizvodnje, skladiščenja, obdelave, čiščenja, pretovora ali prepeljanih oseb), površina, dolžina, globina, višina, prostornina, masa, premer, pretok, moč, električna napetost;
6. sprememba posega v okolje je sprememba posega, ki je bil v skladu s predpisi dovoljen, se izvaja ali je že izveden, in vpliva na bistvene lastnosti posega v okolje tako, da se njegovi vplivi na okolje pomembno povečajo oziroma se pomembno povečanje njegovih vplivov okolje zaradi spremembe lahko pričakuje.«.

2. člen

V 2. členu se v drugem odstavku črtata vejica in besedilo »ki je v skladu s predpisi že dovoljen, se izvaja ali je že izveden, in«, v prvi alineji se beseda »prag« nadomesti z besedilom »višino pragu ali večkratnik višine pragu«, v drugi alineji pa se besedilo »dosežen ali presežen prag« nadomesti z besedilom »dosežena ali presežena višina pragu ali večkratnik višine pragu«.

Tretji in četrti odstavek se črtata.

3. člen

3. člen se spremeni tako, da se glasi:

»3. člen

(vrste posegov v okolje, za katere se izvede predhodni postopek)

(1) Vrste posegov v okolje, za katere se izvede predhodni postopek, so navedene v prilogi 1 te uredbe in označene z oznako X v stolpcu z naslovom PP.

(2) Za spremembo posega v okolje iz prvega odstavka prejšnjega člena, za katerega je bilo pred spremembo že pridobljeno okoljevarstveno soglasje, se izvede predhodni postopek, če gre za spremembo posega v okolje:

* ki sama po sebi dosega ali presega višino pragu, pri kateri je v prilogi 1 te uredbe za to vrsto posega treba izvesti predhodni postopek;
* s katero bi poseg v okolje skupaj s predhodnimi spremembami prvič dosegel ali presegel višino pragu, pri kateri je v prilogi 1 te uredbe za to vrsto posega treba izvesti predhodni postopek, ali večkratnik višine pragu.

(3) Za spremembo posega v okolje iz prvega odstavka tega člena se izvede predhodni postopek, če gre za spremembo:

* ki sama po sebi dosega ali presega višino pragu, pri kateri je v prilogi 1 te uredbe za to vrsto posega treba izvesti predhodni postopek;
* s katero bi poseg v okolje skupaj s predhodnimi spremembami prvič dosegel ali presegel višino pragu, pri kateri je v prilogi 1 te uredbe za to vrsto posega treba izvesti predhodni postopek, ali večkratnik višine pragu.

 (4) Predhodni postopek se izvede tudi za spremembo posega iz prvega odstavka prejšnjega člena ali prvega odstavka tega člena, za katerega v prilogi 1 te uredbe prag ni določen.

(5) Za spremembe posega v okolje iz prvega odstavka prejšnjega člena ali prvega odstavka tega člena se ne štejejo vzdrževanje in vzdrževalna dela v javno korist, razen če so v prilogi 1 te uredbe določena kot poseg, za katerega je presoja vplivov na okolje obvezna, ali kot poseg, za katerega se izvede predhodni postopek.

(6) Predhodni postopek se izvede tudi za poseg v okolje iz priloge 1 te uredbe, označen z oznako \* v stolpcu z naslovom Opis poglavja in vrste posega, če nosilec posega v okolje prilogam iz 7. člena te uredbe priloži tudi dokazila, da je tak poseg v okolje namenjen izključno ali večinoma razvijanju ali preskušanju novih metod ali izdelkov in ne bo trajal več kot dve leti.«.

4. člen

Za 3. členom se doda nov 3.a člen, ki se glasi:

»3.a člen

(obravnava kumulativnih posegov v okolje)

(1) Predhodni postopek se izvede za poseg v okolje iz prvega odstavka prejšnjega člena, ki sam po sebi ne dosega višine pragu, ki je za to vrsto posega določena v prilogi 1 te uredbe, če skupaj z drugimi že izvedenimi ali nameravanimi posegi v okolje tvori kumulativni poseg v okolje, ki višino tega pragu ali njen večkratnik prvič doseže ali preseže.

(2) Presoja vplivov na okolje se izvede za poseg v okolje iz prvega odstavka prejšnjega člena, ki sam po sebi ne dosega višine pragu, ki je za to vrsto posega določen v prilogi 1 te uredbe, če skupaj z drugimi že izvedenimi ali nameravanimi posegi v okolje, za katere presoja vplivov na okolje še ni bila izvedena, tvori kumulativni poseg, ki ustreza posegu v okolje iz prvega odstavka 2. člena te uredbe.

(3) Ne glede na prvi odstavek tega člena se za nameravano novogradnjo gradbeno inženirskih objektov gospodarske javne infrastrukture, navedenih v prilogi 1 te uredbe, razen posegov v okolje iz točke E.I.3 priloge 1 te uredbe, šteje, da ne tvori kumulativnega posega v okolje, če se nameravani poseg v okolje navezuje na že izvedene posege v okolje iste vrste, ki so se začeli uporabljati pred več kot sedmimi leti.«.

5. člen

V 6. členu se prvi odstavek spremeni tako, da se glasi:

»(1) Nosilec posega v okolje iz 3. člena te uredbe vloži na ministrstvo, pristojno za varstvo okolja, v fizični ali elektronski obliki zahtevo za začetek predhodnega postopka, ki vsebuje:

1. opis posega v okolje:
* opis značilnosti celotnega posega v okolje v času gradnje, izvajanja in obratovanja posega v okolje, vključno z deli za odstranitev obstoječih objektov, kadar so ti del posega v okolje,
* opredelitev bistvenih lastnosti posega v okolje, zlasti njegove zmogljivosti,
* podatke o lokaciji posega v okolje, zlasti podatke o stanju okolja na območjih, na katera bo poseg verjetno vplival;
1. če obstaja, opis funkcionalne povezanosti z že dovoljenimi posegi, posegi, ki se izvajajo, ali že izvedenimi posegi in podatke o ekonomski povezanosti nosilca posega v okolje z nosilci dovoljenih posegov, posegov, ki se izvajajo, ali že izvedenih posegov;
2. opis vseh pomembnih vplivov na okolje, ki se lahko pričakujejo v času gradnje, izvajanja in obratovanja posega v okolje, in sicer opis:
* rabe naravnih virov,
* vpliva na biotsko raznovrstnost in naravne vrednote,
* emisij,
* pričakovanih ostankov iz proizvodnje in nastalih odpadkov,
* sprememb dejanske rabe zemljišč,
* vplivov na kulturno dediščino.«.

Drugi odstavek se črta.

Dosedanji tretji odstavek postane drugi odstavek

V dosedanjem četrtem odstavku, ki postane tretji odstavek se beseda »tretjega« nadomesti z besedo »drugega«.

6. člen

V 8. členu se v prvem odstavku za besedo »okolje« doda besedilo »ali spremembe posega v okolje«.

7. člen

Priloga 1 se nadomesti z novo prilogo 1, ki je kot priloga sestavni del te uredbe.

**8. člen**

Priloga 3 se črta.

PREHODNA IN KONČNA DOLOČBA

9. člen

(ustavitev postopkov)

(1) Predhodni postopki za posege v okolje ali spremembe posegov v okolje, ki so se začeli na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17), ki v skladu s spremenjenim 3. členom, novim 3.a členom ali novo prilogo 1 uredbe niso posegi v okolje, za katere se izvede predhodni postopek, se ustavijo.

(2) Postopki izdaje okoljevarstvenega soglasja za posege v okolje ali spremembe posegov v okolje, ki so se začeli na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17), ki v skladu s spremenjenim 2. členom, novim 3.a členom ali novo prilogo 1 uredbe niso posegi v okolje, za katere je presoja vplivov na okolje obvezna, se ustavijo.

10. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št.

Ljubljana,

EVA 2020-2550-0030

 **Vlada Republike Slovenije**

 **Janez Janša**

 **predsednikOBRAZLOŽITEV**

I. UVOD

Pravna podlaga za uredbo sta četrti odstavek 51. člena in deveti odstavek 51.a člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt–A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE). Citirani določbi določata, da Vlada RS predpiše vrste posegov, za katere je presoja vplivov na okolje obvezna, in vrste posegov, za katere je treba v predhodnem postopku ugotoviti, ali je zanje presoja vplivov na okolje obvezna. Vlada predpiše tudi vrsto in obseg podatkov, ki jih mora nosilec nameravanega posega v okolje predložiti ministrstvu v zahtevi za predhodni postopek, ter podrobnejša merila, po katerih se v predhodnem postopku ugotavlja, ali je za poseg v okolje presoja vplivov na okolje obvezna.

Uredba o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15 in 26/17) je bila uveljavljena 22. julija 2014. Določa posege v okolje, za katere je treba izvesti presojo vplivov na okolje, ter posege v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje. Predhodni postopki se izvajajo od uveljavitve te uredbe (22. julij 2014). Pristojni državi organ (Agencija Republike Slovenije za okolje) je opravil analizo vseh izvedenih predhodnih postopkov. Ugotovil je, da je uredba na nekaterih mestih nejasna in da so posegi v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje, določeni na način, da se le za zelo redke izmed njih v predhodnem postopku ugotovi, da bi lahko imeli pomembne vplive na okolje. Izvedeni sta bili delna primerjava z nemško in avstrijsko ureditvijo ter vnovična preveritev zahtev Direktive 2014/52/EU Evropskega parlamenta in Sveta z dne 16. aprila 2014 o spremembi Direktive 2011/92/EU o presoji vplivov nekaterih javnih in zasebnih projektov na okolje (v nadaljnjem besedilu: direktiva).

Od leta 2014 do konca leta 2019 je ARSO odločil o 2438 zahtevah za izvedbo predhodnega postopka. Povprečni pripad tovrstnih zahtev je bil več kot 40 na mesec oziroma približno 480 na leto. Le v 89 primerih (3,7 % vseh prejetih) je ARSO v predhodnem postopku ugotovil, da gre za posege, za katere je treba izvesti presojo vplivov na okolje. V 1276 primerih(52,3 % vseh prejetih) je ARSO ugotovil, da presoja vplivov na okolje ni potrebna. V 867 primerih (35,6 % vseh prejetih) pa je ARSO zahtevo zavrgel, ker je šlo za posege, za katere investitorjem zahtev sploh ne bi bilo treba vložiti: bodisi ker poseg ali njegova sprememba nista bila posega iz priloge 1 uredbe bodisi ker nameravani poseg ni dosegal v uredbi določenega praga za uvedbo predhodnega postopka. Preostalih 206 primerov (8,4 % vseh prejetih) so druge procesne situacije (umik zahteve, združitev zadev …). Povprečen čas reševanja (od prejema zahteve do odločitve) je bil približno osem mesecev, od česar prvih šest mesecev vloga čaka na začetek obravnave.

V statističnem prikazu podatkov za obdobje 2005–2008 (Collection of information and data to support the Impact Assessment study of the review of the EIA Directive, Ghk: <https://ec.europa.eu/environment/eia/pdf/collection_data.pdf>) sta uporabljena kazalnika število predhodnih presoj (PP) na leto na milijon prebivalcev ter odstotek teh predhodnih presoj, ki so se nadaljevale s presojo vplivov na okolje (PVO). Podatki za nekatere države so takšni: Avstrija: 11 PP letno na milijon prebivalcev, od teh se je 17 % nadaljevalo s PVO; Nemčija: 26 PP letno na milijon prebivalcev, od teh se je 10 % nadaljevalo s PVO; Belgija: 205 PP letno na milijon prebivalcev, od teh se je 1 % nadaljeval s PVO; Danska: 431 PP letno na milijon prebivalcev, od teh se je 5 % nadaljevalo s PVO; Latvija: 374 PP letno na milijon prebivalcev, od teh sta se 2 % nadaljevala s PVO. Na splošno torej velja, da je v državah, kjer letno izvedejo malo PP na milijon prebivalcev, delež odločitev, da se nadaljujejo s PVO, večji, in obratno. Če uporabimo zgornje podatke, izvede Republika Slovenija 240 PP na milijon prebivalcev, delež zadev, ki se nadaljujejo s PVO pa je 3,7 %. To nas uvršča med države z visokim letnim številom PP, katerih rezultat je nizek delež PVO. Gre torej za sorazmerno veliko obremenitev upravnega aparata na eni ter nosilcev posegov na drugi strani, za katero je treba ugotoviti, ali jo je mogoče zmanjšati brez škode za raven varstva okolja.

Iz analize postopkov ARSO je ugotovljeno, da je najpomembnejši vzrok za številna zavrženja napačna (preširoka) razlaga posameznih določb uredbe (zlasti določbe o predhodnem postopku za spremembe posegov v okolje ter določb, ki naj bi preprečevale drobljenje posegov), ki je nastala zaradi njene dikcije, saj je ta ob njeni gramatikalni razlagi močno presegala zahteve omenjene direktive. Upravni organi (zlasti upravne enote) so ob soočenju z vlogami za izdajo upravnega akta v zvezi z izvedbo posega (največkrat z vlogo za izdajo gradbenega dovoljenja) vlagatelja na podlagi te določbe po nepotrebnem napotili k vložitvi zahteve za izvedbo predhodnega postopka. Drugi večji vzrok za velik delež zavrženj pa je možnost, da investitor zahteva predhodni postopek, čeprav je jasno, da gre za poseg, za katerega ta postopek ni potreben.

Glede le 3,7–odstotnega deleža predhodnih postopkov, v katerih je bilo ugotovljeno, da je presoja vplivov na okolje obvezna, je ARSO izvedel analizo pragov, nad katerimi je za poseg ali njegovo spremembo treba izvesti predhodni postopek. Potrdila se je domneva, da so ti pragovi v številnih primerih določeni prenizko, da bi posegi, ki te pragove presegajo, lahko pomenili posege s pomembnimi vplivi na okolje (torej posege, za katere je treba izvesti presojo vplivov na okolje).

Cilj sprememb in dopolnitev uredbe so upravne razbremenitve nosilcev tistih posegov v okolje, za katere je analiza izvedenih predhodnih postopkov in delna primerjava (z nemško, hrvaško ter avstrijsko ureditvijo) pokazala, da po svojih lastnostih ne morejo imeti pomembnih vplivov na okolje. En del predlaganih sprememb se tako nanaša na spremembe opisa posegov v okolje ali pragov v prilogi 1, ki za nosilca posega v okolje pomenijo obveznost zahtevati predhodni postopek. S tem se zmanjšuje nabor posegov v okolje, za katere je treba v predhodnem postopku ugotoviti, ali bi lahko imeli pomembne vplive na okolje, zaradi tega pa se zmanjšuje tudi število takih nameravanih posegov in predhodnih postopkov. Pragovi se spreminjajo na način, da ne ogrožajo temeljnega namena predhodnega postopka (zagotovitev presoje vplivov na okolje tudi za posege, ki ne presegajo praga, nad katerim je presoja vplivov vedno obvezna, če se ugotovi, da bi lahko imeli pomembne vplive na okolje). Za posege, za katere je bilo od leta 2014 ugotovljeno, da bi lahko imeli pomembne vplive na okolje (in je bilo zato v predhodnem postopku ugotovljeno, da je presoja vplivov na okolje obvezna), bi morali njihovi nosilci tudi ob spremenjeni uredbi zahtevati predhodni postopek.

Priloga 1 se na nekaterih mestih spreminja tudi zaradi opozoril Evropske komisije, da direktiva v slovenski pravni red ni bila popolno prenesena.

Drugi del predlaganih sprememb se nanaša na odpravljanje razlogov za preširoko razlago določb uredbe. Dopolnitev uredbe z opredelitvijo pojmov usmerja k razlagi sprememb posegov v okolje na način, da so predmet predhodnega postopka le tiste spremembe že dovoljenih posegov, posegov, ki se izvajajo, ali že izvedenih posegov, ki vplivajo na bistvene lastnosti posameznega posega. Bistvene lastnosti posega so opredeljene kot tiste, zaradi katerih je bil poseg v okolje sploh uvrščen med posege, za katere je treba izvesti presojo vplivov na okolje ali predhodni postopek. Zlasti gre za zmogljivost posega, ki se izraža v opisu vrste posega ali pragu in na katero je vezana ocena, da je zaradi lastnosti posega (drugi odstavek 51. člena ZVO–1) potrebna presoja vplivov na okolje ali predhodni postopek. Le tiste spremembe, ki vplivajo na bistveno lastnost posega, so torej na podlagi sprememb in dopolnitev uredbe podvržene predhodnemu postopku. Nova opredelitev izrazov daje nosilcem posegov in pristojnemu upravnemu organu jasnejše okvire za odločanje o tem, ali gre za poseg v okolje oziroma njegovo spremembo, za katerega oziroma katero je potreben predhodni postopek, kar prispeva k določnosti uveljavljenih pravil.

Posebne ureditve so deležni tudi kumulativni posegi. Kumulativni poseg je vzpostavljen ter opredeljen zaradi preprečevanja nevarnosti (namernega) drobljenja večjega posega na več manjših, s čimer bi se nosilec celotnega posega izognil presoji vplivov na okolje. Ureditev kumulativnega posega drugače od veljavne ureditve poudarja, da je več posegov treba obravnavati kot celoto (kot kumulativni poseg), če so ti posegi funkcionalno povezani, izvaja pa jih ena oseba ali več ekonomsko povezanih oseb.

Vsi predstavljeni sklopi sprememb bodo imeli velik pozitivni učinek na administrativne razbremenitve. Po ocenah bi se za dobro polovico zmanjšalo število posegov, za katere bi njihovi nosilci zahtevali izvedbo predhodnega postopka. Ob tem je sicer treba poudariti, da so posegi v okolje, čeprav ne dosegajo pragov za predhodni postopek, vsekakor deležni preverjanja skladnosti s sektorskimi predpisi, ki se izraža s pridobivanjem drugih ustreznih soglasij ali mnenj ter dovoljenj pristojnih organov (npr. vodno soglasje, naravovarstveno soglasje, mnenja v postopku izdaje gradbenega dovoljenja, vodno dovoljenje).

Poleg predvidenih velikih upravnih razbremenitev za nosilce posegov pa ni zanemarljiv niti pozitivni učinek na razbremenitev upravnega organa, pristojnega za izvedbo predhodnih postopkov, ki se na tem področju spoprijema z veliki zaostanki. Razbremenitev obenem pomeni tudi pospešitev upravnih postopkov na drugih področjih (npr. pri postopkih za izdajo okoljevarstvenih soglasij) ter možnost temeljitejše vsebinske obravnave pri tistih posegih, pri katerih se zaradi njihovih bistvenih lastnostih pričakuje pomembne vplive na okolje.

II. VSEBINSKA OBRAZLOŽITEV PREDLAGANIH REŠITEV

K 1. členu

Uredba se dopolnjuje z novim 1.a členom, ki vsebuje opredelitve pomembnih pojmov. Opredelitev pojmov je pomenski in razlagalni okvir preostalih določb uredbe. Z opredelitvijo pomenov, kot so *bistvena lastnost posega v okolje*, *prag* in *sprememba posega v okolje*, se slovenska ureditev presoje vplivov na okolje osredotoča na tiste posege v okolje in njihove spremembe, za katere se zaradi njihovih lastnosti šteje, da imajo lahko pomembne vplive na okolje (*posegi v okolje, za katere je presoja vplivov na okolje obvezna*), ali da se taki vplivi lahko pričakujejo (*posegi v okolje, za katere se izvede predhodni postopek*). *Bistvena lastnost posega v okolje* (ta je v opisu vrste posega ali pragu izražena zlasti kot zmogljivost) tako postane temeljno vsebinsko merilo za razmejitev posegov v okolje ali njihovih sprememb, ki so predmet presoje vplivov na okolje oziroma predhodnega postopka, in posegov, ki temu niso podvrženi. Na ta način se slovenska ureditev prilagaja obsegu, ki izhaja iz Direktive 2014/52/EU Evropskega parlamenta in Sveta z dne 16. aprila 2014 o spremembi Direktive 2011/92/EU o presoji vplivov nekaterih javnih in zasebnih projektov na okolje. Za spremembe posegov v okolje v skladu s spremenjeno uredbo tako velja, da so predmet predhodnega postopka le, če vplivajo na bistveno lastnost posega.

Opredelitev izraza *kumulativni poseg v okolje* je na eni strani potrebna zaradi jasno izraženega namena direktive ter na njej temelječe prakse Sodišča EU, da se preprečuje namerno ali nenamerno drobljenje posegov, s čimer bi se nosilec posega izognil presoji vplivov na okolje. Na drugi strani pa je ta opredelitev potrebna zaradi ureditve v dosedanjem četrtem odstavku 2. in četrtem odstavku 3. člena uredbe, za katero se je izkazalo, da je neskladna (čezmerna) z zahtevami iz direktive. Ureditev kumulativnega posega drugače kot veljavna ureditev poudarja, da je več manjših posegov iste vrste (gre za posege iz iste točke, izjemoma, če so posegi v okolje tako razčlenjeni, pa za posege iz istega poglavja priloge 1) treba obravnavati kot celoto (kot kumulativni poseg), če so ti posegi funkcionalno in ekonomsko povezani. Na funkcionalno povezanost posegov kažejo lokacijska, urbanistična ali vzročno-posledična (procesna) povezanost. Poleg funkcionalne povezanosti pa mora biti izpolnjen tudi pogoj ekonomske povezanosti nosilcev posegov – podana je, če posege izvaja ena oseba ali več oseb, ki so med seboj ekonomsko povezane v smislu opredelitve povezanih gospodarskih družb.

K 2. členu

V 2. členu uredbe se dikcija drugega odstavka usklajuje z novo opredelitvijo izraza *sprememba posega v okolje* – črtano besedilo », ki je v skladu s predpisi že dovoljen, se izvaja ali je že izveden, in« vsebuje že opredelitev izraza *prememba posega v okolje*, zato je na tem mestu odveč.

Tretji odstavek se črta, ker je glede na opredelitev izraza *sprememba posega v okolje* odveč. Četrti odstavek je nadomeščen z ureditvijo v novem 3.a členu.

K 3. členu

V prvem odstavku uredbe se odpravlja napačen zapis.

V drugem odstavku uredbe je v skladu z opredelitvijo izraza *sprememba posega v okolje* (v 1.a členu)na novo določena obveznost predhodnega postopka za spremembe tistih posegov v okolje, ki so sicer predmet obvezne presoje vplivov na okolje. V tretjem odstavku pa je v skladu z opredelitvijo *spremembe posega v okolje* (v 1.a členu)na novo določena obveznost predhodnega postopka za spremembe tistih posegov v okolje, ki so sicer predmet predhodnega postopka. S spremenjenim četrtim odstavkom uredbe je na novo določena obveznost predhodnega postopka za spremembe tistih posegov v okolje, ki v prilogi 1 nimajo določenega praga.

Peti odstavek iz obveznosti po uredbi izvzema vzdrževanje in vzdrževalna dela v javno korist, razen če gre za spremembo posega, ki je kot samostojen poseg določen v prilogi 1.

V sklepu, s katerim bo pristojni organ zavrgel zahtevo za predhodni postopek, ker ne bo šlo za poseg v okolje ali spremembo posega v okolje iz tega člena, bo lahko utemeljilo tudi svojo oceno, zaradi katere nameravanega posega v okolje ali njegove spremembe ne šteje kot taka, da bi bilo mogoče pričakovati pomembne vplive na okolje ali njihovega pomembno povečanje. To bo v povezavi s pojmom *bistvena lastnost* storil zlasti v primerih, kjer poseg v okolje v prilogi nima opredeljenega praga, ali pa ta ni izražen z zmogljivostjo.

K 4. členu

Uredba se dopolnjuje z novim 3.a členom, namenjenim obravnavi kumulativnih posegov v okolje. V skladu z opredelitvijo izraza *kumulativni poseg v okolje* (v 1.a členu) sena novo določa obveznost predhodnega postopka za posege v okolje, ki tvorijo kumulativni poseg v okolje, če preseže višino pragu za predhodni postopek (ali njen večkratnik), ki je za to vrsto posega v okolje določen v prilogi 1; v drugem odstavku pa se določa obveznost presoje vplivov na okolje za posege v okolje, ki tvorijo kumulativni poseg v okolje, če preseže višino pragu za presojo vplivov na okolje.

Za novogradnje gradbeno inženirskih objektov gospodarske javne infrastrukture (razen odlagališč odpadkov) – kanalizacijski vodi, vodovodi, daljnovodi, ceste, železnice ipd. – je v četrtem odstavku določen dodatni pogoj za ugotovitev, ali gre za kumulativni poseg v okolje. Že izgrajenih objektov gospodarske javne infrastrukture, na katere se nameravani infrastrukturni objekt iste vrste (gre za posege iz iste točke, izjemoma, če so posegi v okolje tako razčlenjeni, pa za posege iz istega poglavja priloge 1) navezuje, ni mogoče šteti kot del kumulativnega posega, če so starejši od sedem let.

K 5. in 7. in 8. členu

S spremembo prvega odstavka 6. člena uredbe se natančneje določa vsebina zahteve za predhodni postopek. Obvezna vsebina vloge je določena tako natančno, da lahko vlagatelj vlogo oblikuje in v fizični obliki odda samostojno, lahko pa uporabi elektronski obrazec, ki je v času sprejemanja te uredbe dostopen na spletnem portalu SPOT (<http://evem.gov.si/>). Tako določena obvezna vsebina zahteve za predhodni postopek tudi omogoča, da se črta priloga 3 uredbe, ki je bila doslej obrazec te vloge.

S 7. členom se dosedanja priloga 1 nadomesti z novo prilogo 1.

Nova priloga 1 vsebuje te spremembe:

– točka A.1 se spremeni v naslov podpoglavja; besedilo »Projekti za preoblikovanje kmetijskih zemljiških posestev3 na površini najmanj 20 ha« se nadomesti z besedilom »Agromelioracije3 ter projekti za preoblikovanje kmetijskih zemljiških posestev4«; besedilo opombe 3 se nadomesti z besedilom »Agromelioracije, kot so opredeljene v predpisih, ki urejajo kmetijska zemljišča.«, besedilo opombe 4 pa se nadomesti z besedilom »Projekti za preoblikovanje kmetijskih zemljiških posestev so projekti, pri katerih se spremeni morfologija območja kmetijskih zemljišč.«;

– za točko A.I se doda nova točka, A.I.1, z naslednjim besedilom »na površini agromelioracijskih del ali površini preoblikovanih kmetijskih zemljišč 20 ha ali več« in se z oznako X v stolpcu z naslovom PVO določi obveznost presoje vplivov na okolje;

– za točko A.I se doda nova točka, A.I.2, z naslednjim besedilom

»- na površini agromelioracijskih del ali površini preoblikovanih kmetijskih zemljišč 10 ha ali - ne glede na skupno površino agromelioracijskih del ali preoblikovanih kmetijskih zemljišč, če se agromelioracijska dela ali preoblikovanje kmetijskih zemljišč izvaja na varovanem območju po predpisih o ohranjanju narave s površino 5 ha ali več« in se z oznako X v stolpcu z naslovom PP določi obveznost predhodnega postopka;

– točka A.II in opomba 5 se črtata, zato se ustrezno preštevilčijo vsa nadaljnja podpoglavja in točke v poglavju A ter vse nadaljnje opombe;

– v podpoglavju A.II (prej A.III) se beseda »izsuševalnimi« nadomesti z besedo »osuševalnimi«;

– v točki A.II.1 (prej A.III.1) se besedilo »če znaša površina nad 100 ha in zmogljivost vsaj 10 milijonov m3 ali več ali povprečno letno 100 l/s ali več« nadomesti z besedilom »če znaša površina projekta 100 ha ali več ali prostornina akumulacije vsaj 10 milijonov m3 ali več«;

– v točki A.II.2 (prej A.III.2) se besedilo »če znaša površina nad 10 ha, ali zmogljivost vsaj 2500 m3 ali 10 l/s« nadomesti z besedilom »če znaša površina projekta 50 ha ali več«;

– v točki A.III.2 (prej A.IV.2) se besedilo »na površini najmanj 5 ha« nadomesti z besedilom »na površini najmanj 15 ha pri pogozditvi, osnovanju gozdne plantaže ali krčitvi in na površini 5 ha ali več, ko je poseg krčitve na varovanem območju po predpisih o ohranjanju narave«;

– v točkah A.IV.1 (prej A.V.1), A.IV.3 (prej A.V.3) in A.IV.5 (prej A.V.5) se črta oznaka \*;

– v točki B.1 se besedilo »Raziskovanje ogljikovodikov, če se pri tem načrtuje vbrizgavanje najmanj 1000 m3 vode v vrtino na fazo lomljenja ali najmanj 7500 m3 vode na vrtino v celotnem postopku lomljenja« nadomesti z besedilom »Raziskovanje in pridobivanje ogljikovodikov, če se pri tem načrtuje vbrizgavanje 1000 m3 ali več vode v vrtino na fazo lomljenja ali 7500 m3 ali več vode na vrtino v celotnem postopku lomljenja«;

– v točki B.1.1 se besedilo »drugo raziskovanje ogljikovodikov in drugih mineralnih surovin z globinskim vrtanjem« nadomesti z besedilom »drugo raziskovanje ali pridobivanje ogljikovodikov in drugih mineralnih surovin z globinskim vrtanjem«;

– za točko B.8. se doda nova točka, B.9, z naslednjim besedilom »Površinsko pridobivanje premoga, zemeljskega plina, zemeljskega olja in rud ter bitumenskega skrilavca«;

– v točki C.I.1.1 se besedilo »druga proizvodnja živil ali krmil iz živalskih, ribjih ali mešanih surovin z zmogljivostjo najmanj 1 t izdelkov na dan« nadomesti z besedilom »druga proizvodnja živil ali krmil iz živalskih, ribjih ali mešanih surovin z zmogljivostjo najmanj 10 t izdelkov na dan«;

– v točki C.I.2 se besedilo »Naprava za proizvodnjo, konzerviranje ali pakiranje:

* rastlinskih olj in maščob,
* sladkorja,
* slada in piva,
* slaščic in sirupov,
* industrijskega škroba,
* drugih živil ali krmil iz izključno rastlinskih surovin

z zmogljivostjo vsaj 300 t izdelkov na dan ali zmogljivostjo 600 t na dan, če naprava obratuje manj kot 90 zaporednih dni«

nadomesti z besedilom »Naprava za proizvodnjo, konzerviranje ali pakiranje:

* rastlinskih olj in maščob,
* sladkorja,
* slada in piva,
* slaščic in sirupov,
* industrijskega škroba,
* drugih živil ali krmil iz izključno rastlinskih surovin

z zmogljivostjo vsaj 300 t izdelkov na dan ali

zmogljivostjo 600 t izdelkov na dan, če naprava obratuje manj kot 90 zaporednih dni«;

– v točki C.I.2.1 se besedilo »druga proizvodnja iz rastlinskih surovin z zmogljivostjo najmanj 10 t na dan« nadomesti z besedilom »druga proizvodnja iz rastlinskih surovin z zmogljivostjo najmanj 50 t izdelkov na dan«;

– v točki C.II.4 se besedilo »Industrijske naprave za proizvodnjo lesnih plošč s proizvodno zmogljivostjo najmanj 1000 m2 plošč na dan« nadomesti z besedilom »Industrijske naprave za proizvodnjo lesnih plošč s proizvodno zmogljivostjo najmanj 600 m3 plošč na dan«;

– v točki C.II.6 se besedilo »Naprave za strojenje živalskih kož ali krzna ali za proizvodnjo usnja z zmogljivostjo 12 t izdelkov na dan« nadomesti z besedilom »Naprave za strojenje ali barvanje živalskih kož ali krzna ali za proizvodnjo usnja z zmogljivostjo 12 t izdelkov na dan«;

– v točki C.II.6.1 se besedilo »druge naprave za strojenje živalskih kož ali krzna ali za proizvodnjo usnja z zmogljivostjo najmanj1 t izdelkov na dan« nadomesti z besedilom »druge naprave za strojenje ali barvanje živalskih kož ali krzna ali za proizvodnjo usnja z zmogljivostjo najmanj 1 t izdelkov na dan«;

– točki C.III.1 se doda opomba: »Naprave za industrijsko proizvodnjo snovi, ki uporabljajo kemijske postopke, pri katerih gre za več poleg postavljenih in medsebojno funkcionalno povezanih proizvodnih enot.«; zaradi tega se preštevilčijo opombe, ki sledijo;

– v točki C.IV.2.1 se besedilo »100 kg na dan« nadomesti z besedilom »1 t na dan«;

– v točki C.IV.3.1 se besedilo »100 kg na dan« nadomesti z besedilom »1 t na dan«;

– v točki C.IV.5 se besedilo »Naprava za proizvodnjo betona, mavca, apna, kamna ali magnezijevega oksida s proizvodno zmogljivostjo najmanj 5 t na dan« nadomesti z besedilom »Naprava za proizvodnjo betona z zmogljivostjo najmanj 100 m3/h in naprava za proizvodnjo mavca, apna, kamna ali magnezijevega oksida s proizvodno zmogljivostjo najmanj 5 t na dan«;

– v točki C.V.6.1 se besedilo »druge naprave za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupen volumen kadi, v katerih poteka obdelava, presega 1 m3« nadomesti z besedilom »druge naprave za površinsko obdelavo kovin ali plastičnih materialov z uporabo elektrolitskih ali kemičnih postopkov, kjer skupni volumen kadi, v katerih poteka obdelava, presega 15 m3 ali 10 m3, če gre za naprave, v katerih se uporabljajo snovi, ki vsebujejo kadmij, kobalt, šestvalentni krom, srebro, nikelj in cianid«;

– v točki C.V.11. se besedilo »Naprava za izdelavo ali sestavljanje motornih vozil, motorjev za motorna vozila, karoserij in drugih sestavnih delov motornih vozil, razen notranje opreme, z zmogljivostjo vsaj 100.000 proizvodov na leto« nadomesti z besedilom »Naprava za izdelavo ali sestavljanje motornih vozil, motorjev za motorna vozila in karoserij z zmogljivostjo vsaj 100.000 proizvodov na leto«;

 – v točki C.V.11.1 se besedilo »druge naprave za izdelavo ali sestavljanje motornih vozil, motorjev za motorna vozila, karoserij in drugih sestavnih delov motornih vozil, razen notranje opreme, z zmogljivostjo vsaj 1000 proizvodov na leto« nadomesti z besedilom »druge naprave za izdelavo ali sestavljanje motornih vozil, motorjev za motorna vozila in karoserij z zmogljivostjo vsaj 20.000 proizvodov na leto«;

– v točki D.I.5 se besedilo »Skladišča nafte in petrokemičnih izdelkov, razen C.II.3, z zmogljivostjo najmanj 200.000 t\*« nadomesti z besedilom »Skladišča nafte, petrokemičnih izdelkov ali drugih fosilnih goriv, razen plinov in posegov iz točke C.III.3, z zmogljivostjo najmanj 200.000 t\*«;

– v točki D.I.6 se besedilo »Nadzemna skladišča utekočinjenega naftnega plina, zemeljskega plina in drugih vnetljivih plinov ter terminali za utekočinjen zemeljski plin z zmogljivostjo vsaj 25.000 t« nadomesti z besedilom »Skladišča utekočinjenega naftnega plina, zemeljskega plina in drugih vnetljivih plinov ter plinski terminali z zmogljivostjo najmanj 25.000 t«;

– v točki D.I.6.1 se črta besedilo »podzemna in nadzemna«;

– za točko D.II.7 se doda točka D.II.8 z naslednjim besedilom »Naprave za predelavo in skladiščenje radioaktivnih odpadkov«, ter se z oznako X v stolpcu z naslovom PP določi obveznost predhodnega postopka;

– v točki D.III.1 se besedilo »Vetrne elektrarne z najmanj 20 napravami višine nad 30 m« nadomesti z besedilom »Vetrne elektrarne s skupno električno močjo vsaj 30 MW«;

– v točki D.III.1.1 se besedilo »druge vetrne elektrarne z najmanj 3 napravami višine nad 30 m ali z vsaj 1 napravo moči nad vsaj 1 MW nadomesti z besedilom »druge vetrne elektrarne s skupno električno močjo najmanj 15 MW, ko je lokacija posega na območju, varovanem po predpisih o ohranjanju narave ali z oddaljenostjo 1 km ali manj od stavb z varovanimi prostori«;

– v točki D.III.6 se besedilo »vsaj 50 t na leto« nadomesti z besedilom »50 t na dan ali več«;

– v točki D.IV.1.1 se besedilo »drugi cevovodi za transport zemeljskega plina, nafte in naftnih derivatov, razen priključkov na objekte javne infrastrukture, nad 1 km16« nadomesti z besedilom »drugi cevovodi za transport nafte in naftnih derivatov, razen priključkov na objekte javne infrastrukture, nad 1 km, in cevovodi za transport zemeljskega plina z največjim delovnim tlakom 5 barov ali več in dolžine 1 km ali več, razen priključkov na objekte javne infrastrukture16«;

– v točki D.IV.3 se besedilo »Sistemi daljinskega ogrevanja z zmogljivostjo vsaj 1MW, razen gradnje posameznih priključkov17« nadomesti z besedilom »Sistemi daljinskega ogrevanja z zmogljivostjo vsaj 10 MW, razen gradnje posameznih priključkov17«;

– v točki D.IV.4.1 se besedilo »drugi visokonapetostni18 vodi za nadzemni ali podzemni prenos električne energije in visokonapetostne transformatorske postaje« nadomesti z besedilom »drugi visokonapetostni18 vodi za nadzemni prenos električne energije dolžine 5 km ali več«;

– v točki E.I.2 se besedilo »Naprava za kemično obdelavo21« nadomesti z besedilom »Naprava za fizikalno-kemično obdelavo21«;

– v točki E.I.5.2 se besedilo »50 t na dan« nadomesti z besedilom »75 t na dan«;

– v točki E.I.5.3 se besedilo »nevarnih ali nenevarnih odpadkov, če zmogljivost znaša vsaj 1 t/dan« nadomesti z besedilom »nevarnih odpadkov, če zmogljivost znaša vsaj 1 t/dan, ali nenevarnih odpadkov, če zmogljivost znaša vsaj 15 t/dan«;

– v točki E.I.7.1 se besedilo »ko gre za nevarne odpadke in zmogljivost znaša najmanj 20.000 t na leto ali 10 t na dan« nadomesti z besedilom »ko gre za nevarne odpadke in zmogljivost znaša najmanj 20 t na dan«;

– v točki E.I.7.2 se besedilo »ko gre za nevarne odpadke in zmogljivost znaša manj kot 20.000 t na leto« nadomesti z besedilom »ko gre za nevarne odpadke in zmogljivost znaša 5 t na dan ali več«;

– v točki E.I.7.3 se besedilo »ko gre za nenevarne odpadke in zmogljivost znaša nad 30.000 t na leto ali nad 100 t na dan ali več« nadomesti z besedilom »ko gre za nenevarne odpadke in zmogljivost znaša 100 t na dan ali več«;

– v točki E.I.7.4 se besedilo »ko gre za nenevarne odpadke in zmogljivost znaša manj kot 30.000 t na leto in 10 t na dan« nadomesti z besedilom »ko gre za nenevarne odpadke in zmogljivost znaša vsaj 30 t na dan«;

– v točki E.I.8 se besedilo »Predhodno skladiščenje nevarnih odpadkov z zmogljivostjo skladiščenja najmanj 50 t« nadomesti z besedilom »Predhodno skladiščenje nevarnih odpadkov z zmogljivostjo skladiščenja najmanj 50 t ali odpadnega železa z zmogljivostjo skladiščenja najmanj 500 t«;

– v točki E.I.10.1 se besedilo »druge čistilne naprave za komunalno odpadno vodo z zmogljivostjo najmanj 2 000 PE« nadomesti z besedilom »druge čistilne naprave za komunalno odpadno vodo z zmogljivostjo najmanj 5.000 PE«;

– v točki E.I.11 se besedilo »Objekti za zbiranje in odvajanje komunalnih odpadnih voda, skupaj z industrijskimi odpadnimi vodami ali padavinskimi vodami (kanalizacija) dolžine vodov nad 5.000 m, razen priključkov27« nadomesti z besedilom »Objekti za zbiranje in odvajanje odpadnih voda, skupaj z industrijskimi odpadnimi vodami ali padavinski vodami (kanalizacija), razen priključkov27:

* če je skupna dolžina vodov 15.000 m ali več ali
* če je dolžina vodov na območjih s posebnim statusom28 2.000 m ali več«;

doda se opomba: »Območja s posebnim statusom so:

* zavarovana ali varovana območja v skladu s predpisi, ki urejajo varstvo kulturne dediščine,
* poplavna, erozijska ali plazljiva območja, vodovarstvena območja, kopalna območja, varstvena območja kopalnih voda ali varstvena območja površinskih voda v skladu s predpisi, ki urejajo upravljanje z vodami,
* varovana območja v skladu s predpisi o ohranjanju narave.«,

in se ustrezno preštevilčijo opombe, ki sledijo;

– točki E.I.12a in E.I.13 se črtata in nadomestita s točko E.I.13 z naslednjim besedilom »Industrijske čistilne naprave z zmogljivostjo čiščenja najmanj 500 m3 odpadnih vod na dan« ter oznako X v stolpcu z naslovom PP;

– v točki E.II.3.1 se besedilo »druge naprave za črpanje podtalnice ali sistemi za umetno obnavljanje podtalnice z zmogljivostjo vsaj 100 l/s« nadomesti z besedilom »druge naprave za črpanje podtalnice ali sistemi za umetno obnavljanje podtalnice z letno količino načrpane ali obnovljene vode vsaj 2 milijona m3«;

– za vrste posegov iz točke E.II.5 se določi, da se zanje namesto obvezne presoje vplivov na okolje izvede predhodni postopek;

– točka E.II.5.1 se črta;

– v točki E.II.7.1 se besedilo »drugi zadrževalniki proda ali hudourniške vode prostornine vsaj 50 m3 ali višine vsaj 5 m« nadomesti z besedilom »drugi zadrževalniki proda ali hudourniške vode prostornine vsaj 500 m3 ali višine vsaj 7 m«;

– v točki E.II.8 se besedilo »Regulacije in objekti za zaščito pred poplavami v dolžini več kot 500 m, razen nujnih ukrepov ob naravnih in drugih nesrečah ter vzdrževanju in obnovi takih objektov« nadomesti z besedilom »Regulacije in objekti za zaščito pred poplavami v dolžini več kot 20.000 m, razen nujnih ukrepov ob naravnih in drugih nesrečah ter vzdrževanju in obnovi takih objektov«;

– pri točki F.1 se doda opomba: »Glavne proge po predpisih, ki urejajo železniški promet«;

– v točki F.1.1 se za besedilom »druge železniške proge« doda besedilo »dolžine 10 km ali več«;

– doda se točka F.1.2 z besedilom »nadgradnja ali rekonstrukcija železniške proge v dolžini 15 km ali več, s katero se doseže povečanje zmogljivosti prometa za 20 % ali več ali povečanje največje hitrosti za 20 % ali več«, zanj pa se določi obveznost izvedbe predhodnega postopka;

– doda se točka F.3.1 z besedilom »nadgradnja ali rekonstrukcija železniške ranžirne ali tovorne postaje, s katero se doseže povečanje zmogljivosti prometa postaje za 20 % ali več«, zanj pa se določi obveznost izvedbe predhodnega postopka;

– točka F.5.2 in opomba 32 se črtata;

– pri točki F.6 se doda opomba: »Kolesarski pasovi ne štejejo za pasove ceste«;

– v točki F.6.1 se besedilo »druge nove razvrstitve pasov na obstoječi cesti in/ali širitve obstoječe ceste, da bo imela štiri pasove ali več, v dolžini vsaj 2 km neprekinjenega poteka« nadomesti z besedilom »gradnja novih cest s štirimi ali več pasovi ali širitev obstoječe ceste, da bo imela štiri pasove ali več, v dolžini vsaj 5 km neprekinjenega poteka«. Prav tako se doda opomba: »Kolesarski pasovi ne štejejo za pasove ceste«;

– v točki F.7 se besedilo »Glavne, regionalne, lokalne in nekategorizirane ceste, dolžine nad 10 km« nadomesti z besedilom »Glavne in regionalne ceste dolžine nad 10 km«. Prav tako se doda opomba: »Za glavno in regionalno cesto ne štejejo kolesarske povezave (kolesarska pot, kolesarski pas, kolesarska steza).«;

– v točki F.7.1 se besedilo »Nove glavne, regionalne, lokalne in nekategorizirane ceste, njihovo podaljšanje ali rekonstrukcija obstoječe ceste izven varovalnega pasu, tako da skupna neprekinjena dolžina ceste po novogradnji, podaljšanju ali rekonstrukciji znaša vsaj 2 km« nadomesti z besedilom »Nove glavne in regionalne ceste, njihovo podaljšanje ali rekonstrukcija obstoječe ceste zunaj varovalnega pasu, tako da skupna neprekinjena dolžina ceste po novogradnji, podaljšanju ali rekonstrukciji znaša vsaj 5 km«. Prav tako se doda opomba: »Za glavno in regionalno cesto ne štejejo kolesarske povezave (kolesarska pot, kolesarski pas, kolesarska steza).«;

– črta se točka F.8, zato se preostale točke preštevilčijo;

– pri točki F.8 (prej F.9) se besedilo opombe »Letališče je določena kopenska ali vodna površina (vključno z objekti, napravami in opremo), ki je v celoti ali deloma namenjena za pristajanje, vzletanje in gibanje zrakoplovov« nadomesti z besedilom »kot je opredeljeno v predpisih, ki urejajo letalstvo«;

– v točki F.9 (prej F.10) se besedilo »Celinske vodne poti in pristanišča za notranjo plovbo, ki dovoljujejo prehod plovil z več kot 1350 t\*« nadomesti z besedilom »Plovbne poti, pristanišča in objekti za plovbo po celinskih vodah, ki dovoljujejo prehod plovil z bruto tonažo nad 1350\*«. Prav tako se doda opomba: »Po predpisih, ki urejajo plovila in plovbo po celinskih vodah«;

– v točki F.9.1 (prej F.10.1) se besedilo »druge celinske vodne poti, ureditve in naprave, namenjene plovbi« nadomesti z besedilom »druge plovbne poti, ureditve in naprave, namenjene plovbi po celinskih vodah«. Prav tako se doda opomba: »Po predpisih, ki urejajo plovila in plovbo po celinskih vodah«;

– v točki F.10 (prej F.11) se besedilo »Trgovska pristanišča, pomoli za nakladanje in razkladanje, ki so povezani s kopnim, in zunanja pristanišča (razen pomolov za trajekte), ki lahko sprejmejo plovila z več kot 1350 t\*« nadomesti z besedilom »Pristanišča za mednarodni in/ali domači javni promet ter druga pristanišča (razen pomolov za trajekte), ki lahko sprejmejo plovila z bruto tonažo nad 1350\*«. Prav tako se doda opomba: »Po predpisih, ki urejajo plovila in plovbo po morju«;

– v točki F.10.1 (prej F.11.1) se besedilo »druga trgovska pristanišča ne glede na zmogljivost plovil, vključno z ribiškimi, ter pristaniške naprave« nadomesti z besedilom »posebna pristanišča ne glede na zmogljivost plovil, vključno z ribiškimi, ter samostojne pristaniške naprave«. Prav tako se doda opomba: »Po predpisih, ki urejajo plovila in plovbo po morju«;

– v točki G.I.2.1 se besedilo »1 ha« nadomesti z besedilom »5 ha«;

– črta se točka G.I.3.1, za vrste posegov iz točke G.I.3 pa se namesto obvezne presoje vplivov na okolje določi obveznost izvedbe predhodnega postopka;

– točki G.II graditev objektov se doda opomba: »Razen za objekte, za katere je bila za konkretni poseg izvedena presoja vplivov na okolje v postopku sprejemanja podrobnega prostorskega načrta.«;

– v točki G.II.1 se briše besedilo »ali površino gradbišča 1 ha« in doda opomba: »Izvzete so stavbe za rastlinsko pridelavo.«;

 – v točki G.II.1.1 se briše besedilo »ali površino gradbišča 0,5 ha«;

– v točki G.II.2 se besedilo »Parkirišče, garažna hiša ali avtobusna postaja za najmanj 100 vozil ali neto tlorisne površine najmanj 10.000 m2« nadomesti z besedilom »Parkirišče za tovorna vozila površine 1 ha ali več«;

– črta se točka G.II.3., zato se nadaljnje točke preštevilčijo;

– v točki H.2.1 se besedilo »druge stalne žičniške naprave« nadomesti z besedilom »druge stalne žičniške naprave z zmogljivostjo prevoza najmanj 700 oseb na uro«.

K 6. členu

Vsebinska dopolnitev prvega odstavka.

K 9. členu

V skladu s prehodnima določbama, ki ju vsebuje 8. člen, se ustavijo vsi predhodni postopki ali postopki za izdajo okoljevarstvenih dovoljenj za posege v okolje, ki v skladu s spremenjenim 2. členom ali 3. členom, novim 3.a členom ali novo prilogo 1 te uredbe niso posegi v okolje, za katere se izvede predhodni postopek, oziroma posegi v okolje, za katere je obvezna presoja vplivov na okolje.

K 10. členu

Dan uveljavitve sprememb in dopolnitev je petnajsti dan po objavi v uradnem listu.